سال 2021 دنیا بھر کے صحافیوں پر بھاری رہا، 60 خواتین صحافی بھی گرفتار ہوئیں
بیلاروس کے ٹی وی چینل بیلساٹ ٹی وی کی داریہ چلٹسووا اور کاٹسیارینا اینڈریوا کو ایک احتجاج کی کوریج کرنے پر دو دو برس کی قید کی سزا سنائی گئی تھی۔
ویب ڈیسک — میڈیا کے عالمی نگران ادارے 'رپورٹرز ود آؤٹ بارڈرز' (آر ایس ایف) نے  میں اب تک آزادی صحافت کے خلاف ہونے والے واقعات کے بارے میں اپنی رپورٹ میں لکھا ہے کہ رواں برس صحافیوں کی حراست کے واقعات میں  فی صد اضافہ دیکھنے میں آیا ہے۔ رواں برس جن  صحافیوں کو قید و بند کی صعوبتوں سے گزرنا پڑا ان میں سے  خواتین بھی تھیں۔ ادارے کے مطابق خواتین صحافیوں کی گرفتاریوں میں اضافہ 1995 کے بعد سے جب سے 'آر ایس ایف' اعداد و شمار جمع کرنے کرنے شروع کیے ہیں، اب تک کا سب سے بڑا اضافہ ہے۔ جن صحافیوں کو قید کیا گیا ان میں سے کچھ کا تعلق 'یو ایس ایجنسی فار گلوبل میڈیا' کے تحت چلنے والے خبر رساں اداروں سے بھی تھا۔ یاد رہے کہ اسی ایجنسی کے تحت وائس آف امریکہ کی سروسز بھی کام کر رہی ہیں۔ آر ایس ایف کے مطابق دنیا بھر میں جہاں خواتین صحافیوں کی تعداد میں اضافہ ہوا ہے وہیں ان پر حملوں میں بھی اضافہ دیکھنے میں آ رہا ہے۔ آر ایس ایف کی ایڈیٹر ان چیف پاؤلین ایڈس میول نے وائس آف امریکہ کو بتایا کہ "آج خاتون صحافی ہونا آپ کو حملوں سے نہیں بچاتا۔ خواتین کی بڑی تعداد نے نیوز روم کو جوائن کیا ہے اور اسی وجہ سے زیادہ خواتین آج قید ہیں۔ " رواں برس بیلاروس اور میانمار میں قیدیوں کی حراست میں اضافے کی وجہ سے یہ دونوں ممالک صحافیوں کو قید کرنے میں سرِفہرست پانچ ممالک میں شامل ہیں۔ آر ایس ایف کے مطابق چین مسلسل پانچویں برس صحافیوں کو قید کرنے کے معاملے میں پہلے نمبر پر ہے۔ جہاں  صحافیوں کو حراست میں لیا گیا جن میں ایک صوفیہ ہوانگ چیقن بھی ہیں جو تحقیقاتی صحافی ہیں اور جو چین میں 'می ٹو' مہم پر پورٹنگ کے لیے معروف ہیں۔ صوفیہ ہوانگ کو ریاست کے خلاف شہریوں کو اکسانے کے الزام میں ستمبر میں حراست میں لیا گیا تھا۔ ایسے ہی گلمیرا امین کو علیحدگی پسندی کے الزام کے تحت طویل عرصے سے قید میں رکھا گیا ہے۔ اس کے علاوہ ایغور مسلمانوں کے متعلق خبر رساں ویب سائٹ چلانے والی سالکن کو  سے قید میں رکھا گیا ہے۔ اسی طرح زہانگ زین کو ووہان میں مئی  سے کرونا وائرس کی ابتدا سے متعلق کوریج کی وجہ سے قید میں رکھا گیا ہے۔ آر ایس ایف کو دستیاب معلومات کے مطابق زہانگ لڑائی جھگڑے اور نقص امن جیسے الزامات کے تحت چار برس قید کی سزا کے خلاف بھوک ہڑتال کی وجہ سے شدید علیل ہیں۔ امریکی محکمۂ خارجہ نے زہانگ کی قید اور ان کی صحت سے متعلق ایک بیان میں تشویش کا اظہار بھی کیا تھا۔ آر ایس ایف نے زہانگ کو نومبر کے مہینے کے لیے بہادر صحافی کے ٹائٹل سے نوازا ہے۔ اسی طرح بیلاروس میں  صحافیوں کو قید میں رکھا گیا ہے جن میں  خواتین شامل ہیں۔ حکام کی جانب سے اگست  میں لوکاشینکو کے صدارتی انتخاب کے بعد سے صحافیوں کی قید و بند کی صعوبتوں میں اضافہ ہوا ہے۔ بیلاروس کے ٹی وی چینل 'بیلساٹ ٹی وی' کی داریہ چلٹسووا اور کاٹسیارینا اینڈریوا کو ایک احتجاج کی کوریج کرنے پر دو دو برس کی قید کی سزائیں سنائی گئی تھیں۔ میانمار میں رواں برس فروری میں فوجی بغاوت کے بعد سے اب تک  صحافیوں کو قید میں رکھا گیا ہے۔ ان میں ما توزار بھی شامل ہیں جو فوج کے خلاف مظاہروں کی کوریج کے الزام میں ستمبر سے حراست میں ہیں۔ آر ایس ایف کے مطابق جہاں دنیا بھر میں صحافیوں کی قید و بند میں اضافہ ہوا ہے وہیں ان کی ہلاکتوں میں کمی دیکھنے میں آئی ہے۔ اس برس  صحافی اور میڈیا ورکروں کی ہلاکتیں رپورٹ ہوئی ہیں جو پچھلے 20 برس میں سب سے کم تعداد ہے۔